als_Latn dik_Latn sag_Latn
Duket se Basha nuk ka të ndalur me ftesat publike ndaj kryeministrit Rama, për një përballje. Ftesa mbetet sërish e hapur, pavarësisht refuzimit sistematik të Ramës. Nga Pogradeci ai tha se Rama ka frikë të përballet, pasi i dalin të palarat.
“Mbrëmë e refuzoi debatin me mua. Pse e refuzon? Ka frikë? Unë nuk do ta sulmoj fizikisht. Çfarë frike ka? I dalin të palarat, se bilanc nuk ka, 300 mijë vende pune nuk i hapi, shëndetësinë e la në pikiatë.
Nuk do debatin dhe e ka kthyer fushatën në shfaqje, vetëm me çështjet që iu interesojnë njerëzve nuk merret. Ndaj i them të mos ketë frikë, të përballet, thojani edhe ju kur të vijë këtu në Pogradec”, u shpreh ndër të tjera Basha.
als_Latn als_Latn als_Latn